Pizza Hut

Pizza Hut er en amerikansk pizzakjede og en internasjonal franchise-virksomhet som er basert i Addison i Texas. Den ble etablert i 1958 av Frank Carney. Kjeden er kjent for å servere sideretter sammen med pizzaene sine, for eksempel pasta, buffalo wings, breadsticks og hvitløksbrød. Pizza Hut er en av verdens største pizzakjeder, med over 6 000 pizzarestauranter i USA og 5 600 i 94 andre land. Kjeden er en del av Yum! Brands, Inc som har cirka 34 000 serveringssteder i 100 land. Et greskeid selskap drev i årene 1994–1997 fem Pizza Hut-restauranter i Norge, dette selskapet drev også en annen pizzakjede i Norge samtidig. I 1998 ble rettighetene solgt til et norsk selskap, men ettersom norske arbeidsrettsregler påla dette selskapet å ta over de ansatte, som hovedsakelig var grekere, ble videre drift vanskeliggjort. I 2000 trakk Pizza Hut seg ut av Norge. Referanser Eksterne lenker (en-US) Offisielt nettsted (en) Pizza Hut – kategori av bilder, video eller lyd på Commons Selskapets sider om Pizza Hut i Norge Arkivert 17. februar 2015 hos Wayback Machine.